Bu adın digər istifadə formaları üçün bax: Alleroy.

**Alleroy** (çeç. Ӏаларой-Эвла) — Çeçenistan Respublikası, Kurçaloy rayonu ərazisində yerləşən kənd. İnzibati cəhətdən Kurçaloy rayonunun və Alleroy kənd sovetliyinin mərkəzidir.

Coğrafiyası
-----------

Kənd Miçik çayın hər iki sahilində, Kiçik Miçik çayının ona töküldüyü hissədə, Kurçaloy rayon mərkəzindən 17 km şimal-şərqdə, Qroznı şəhərindən 60 km cənub-şərqdə yerləşir.

Ən yaxın yaşayış məntəqələri: şimalda — Yuxarı Nayber kəndi, şimal-şərqdə — Koşkeldi kəndi, cənub-şərqdə — Mesketı və Qalaytı kəndləri, qərbdə — Sentoroy, şərqdə — İşxoy-Yurt.

Kənd mülayim iqlimə sahibdir. Dəniz səviyyəsindən 270 metr yüksəklikdə yerləşir.

Tarixi
------

1944-cü ildə, Çeçen və İnquşların deportasiyası zamanı, Çeçen-İnquş Muxtar Sovet Sosialist Respublikasının ləğv edilməsindən sonra Alleroy kəndi Şuraqat olaraq adlandırıldı. Buraya isə Dağıstandan əhali köçürüldü. Kənd bir müddət Şuraqat rayon mərkəzi funksiyasını yerinə yetirdi. Çeçen-İnquş Muxtar Sovet Sosialist Respublikası bərpa edildikdən sonra kəndin əvvəlki adı bərpa edilir və dağıstanlılar geri qaytarılır.

Əhali
-----

Milli tərkib
2010-cu il Ümumrusiya siyahıya alınmasının məlumatlarına görə kəndin milli tərkibi haqqında aşağıdakı məlumatlar verilmişdir:

| Xalq | Say,  nəf. | Ümumi əhaliyə olan nisbəti, % |
| --- | --- | --- |
| çeçenlər | 11 099 | 99,70 % |
| digərləri | 33 | 0,30 % |
| ümumi | 11 132 | 100,00 % |

Milli tərkib
2002-cil məlumatı:
çeçenlər — 10 215 (99,9 %).

Etnik baxımından əhalisinin 99 9 % çeçenlərdən ibarətdir. Bir mono etnik yaşayış məntəqəsidir. Əhalisinin hamısı sünni-müsəlmanlardan ibarətdir.

Teyplər
-------

Kənd əhalisinin böyük əksəriyyəti Alleroy teypinə aiddirlər. Kəndən bir qədər aşağıda da Nojay-Yurt rayonuna dail olan eyni adlı kənd vardır. Bu kəndə eyni kökdən gələn əhalidən ibarətdir və eyni teypə daxildirlər.

İnfrastruktur
-------------

№ 1 Orta ümumtəhsil məktəbi

№ 2 Orta ümumtəhsil məktəbi və № 3 Alleroy kənd orta məktəbi, məscid

«Jayna» uşaq bağçası.

«Jayna» incəsənət evi.

Məşhur şəxsləri
---------------

Avdorxanov Əhməd Zəlimxan oğlu — Çeçenistan Respublikası Prezident Qvardiyasının Komandiri, Masxadovun təhlükəsizlik rəisi.

Avdorxanov Zaurbek Zəlimxan oğlu — Qafqaz Əmirliyinin silahlı dəstələrinin sahə komandiri, Əhməd Avdorkxanovun qardaşı.

İsrapilov Xunkar Paşa German oğlu — 1990—2000-ci illərdə çeçen münaqişəsinin aktiv iştirakçısı. Səhra komandiri.

İstinadlar
----------

1. ↑  "Аллероевский сельский округ (Курчалоевский район)". 2012-02-04 tarixində arxivləşdirilib. İstifadə tarixi: 2011-05-17.
2. ↑  "Карта Чечни" (rar). не ранее 1995. 2012-02-18 tarixində arxivləşdirilib. İstifadə tarixi: 2010-01-02.rar. Объём 8 МБ.
3. ↑  "Кратм делении Чечено-Ингушетии". 2018-11-08 tarixində orijinalından arxivləşdirilib. İstifadə tarixi: 2019-10-09.
4. ↑  Ведомости Верховного Совета РСФСР № 5 1958
5. ↑  "Том 4 книга 1 "Национальный состав и владение языками, гражданство"; таблица 1 "Национальный состав населения Чечни по городским округам, муниципальным районам, городским населенным пунктам, сельским населенным пунктам"". 2015-09-29 tarixində orijinalından arxivləşdirilib. İstifadə tarixi: 2019-10-09.
6. ↑  "Этнокавказ. Национальный состав Курчалоевского района по переписи 2002 года". 2020-11-27 tarixində arxivləşdirilib. İstifadə tarixi: 2019-10-09.
7. 1 2  Образование[*ölü keçid*]
8. ↑  Исламская мечеть села Аллерой , 2006001928
9. ↑  МДОУЧ 'Детский сад 'Жайна' , 2006002706